واران ناز و خاسه‌گه‌د وه بان سه‌رم ره‌ی بين و چين
هه‌ر من وه ئه‌ور و ئاوه‌گه‌د به‌شيگ نه‌وردم ئاسمان
تا گه‌ر پيا بِكه‌م وه ئی وڵات  وشكه يه‌ی كيه‌نيگ
ئومريگ وه ليو تينيه‌و شه‌واره كردم ئاسمان
بويش ها له كووره ئه‌و وه‌هار سه‌وز و پِڕ له باخده
وه شوون ژێر سايه‌ڕيگ چه‌نی بگه‌ردم ئاسمان
وه‌ی هه‌مكه ئاو و كيه‌نی و ئه‌ور سيه و سفيدده
هه‌ر من وه كووسِ كه‌فتێيِم سراوی بِردم ئاسمان
هه‌ناسم دی وه بان نيه‌تی،يه دی دويای هاوارمه
ها كووره ئه‌ور و ئاوه‌گه‌د،وه تينی مردم ئاسمان
